Seadusemuudatus mõjutab kogu metsandussektorit, mis on ekspordile orienteeritud ning Eesti suurim väliskaubanduse bilansi tasakaalustaja. Metsa- ja  puidutööstus on üks suurematest lisandväärtuse tootjatest tööstuses. Seadusemuudatus kasvataks kogu sektori otseseid kulusid 6 miljoni euro võrra aastas. Meil tekib ebaterve konkurentsiolukord võrreldes väga tugevate naabermaade Soome ja Rootsiga, kus on võimalik aktsiisivähendusega kütust kasutada. Eesti metsandust ja põllumajandust ei saa erimärgistatud kütuste osas käsitleda erinevalt.